hotchpotch/miracl-hf-unified huggingface dataset:
Peugeot Quasar
Peugeot Quasar on Peugeot’n ensimmäinen konseptiauto, joka esiteltiin Pariisin autonäyttelyssä 1984. Sen nimi tulee kvasaaria tarkoittavasta sanasta. Nykyisin auto on näytteillä Peugeot’n omassa Peugeot Adventure Sochaux -museossa.
Logan Paul
Logan Alexander Paul (s. 1. huhtikuuta 1995) on yhdysvaltalainen Internet-videoiden tekijä ja näyttelijä. Hän tuli kuuluisaksi Vine-videopalvelussa. Myöhemmin hän aloitti YouTube-videoiden tekemisen ja Twitch-streamaamisen. Hänen YouTube-kanaviensa nimet ovat Logan Paul Vlogs ja TheOfficialLoganPaul. Elokuussa 2017 hänen kanavillaan oli yhteensä jo yli 13,5 miljoonaa tilaajaa.
Logan seurustelee näyttelijätär Chloe Bennetin kanssa.
Vuonna 2014 Paul keskeytti opintonsa Ohion yliopistossa ja muutti Los Angelesiin. Hänellä oli Vine-palvelussa 9,4 miljoonaa seuraajaa, ja hän ansaitsi tekemillään videoilla satoja tuhansia dollareita. Palvelu suljettiin vuoden 2017 alkupuolella.
Paul on näytellyt muun muassa elokuvassa Chainsaw ja pääosaa YouTube Red -palvelussa julkaistussa elokuvassa "The Thinning". Hän on myös ollut pienemmissä rooleissa televisiosarjoissa "" sekä "Weird Loners". Huhtikuussa 2017 Paul sai roolin vuoden 1983 "Valley Girl" -elokuvan uudelleenfilmatisoinnista. Logan esiintyi myös pienessä roolissa Baywatch elokuvassa.
Myös Loganin veli Jake Paul on Internet-persoona ja näyttelijä.
Logan ilmoitti jäävänsä tauolle vuoden 2018 alussa johtuen kohustaan jonka hän sai aikaan julkaistettuaan videon Japanin Aokigahara -metsästä. Videossa näkyi kuollut henkilö, jota Logan kuvasi ja jota kohtaan hän käyttäytyi epäasiallisesti. Viikkoa myöhemmin YouTube erotti rangaistukseksi Loganin YouTube-sisällöntuottajille mainoksia myyvästä Google Preferred-ohjelmasta, hyllytti hänen oman ohjelmansa, sekä leikkasi hänet pois Foursome-komediasarjan uudelta kaudelta. Logan itse kuitenkin sanoo, ettei ollut alun perinkään mukana Foursomessa. Palattuaan kuukauden kestäneeltä tauoltaan Logan joutui jälleen hyvin pian kohun kohteeksi, kun hän käytti vlogissaan sähkölamautinta kuolleisiin rottiin sekä ilmoitti Twitterissä syövänsä pyykinpesuainetabletteja. Kohu johti Loganin YouTuben langettamaan mainoskieltoon, eli siihen että hän ei voi enää saada minkäänlaisia tuloja omista videoistaan.
Ompelijatar
Ompelijatar voi tarkoittaa:
Broxbournen rautatieasema
Broxbournen rautatieasema on rautatieasema Broxbournen kaupungissa Hertfordshiressä. Se sijaitsee West Anglian pääradalla. Asemalle liikennöi Abellio Greater Anglia.
Asema avattiin 15. syyskuuta 1840 nimellä Broxbourne and Hoddesdon, joka lyheni jossakin vaiheessa nykyiseen muotoonsa. Sitä käytti noin 1,7 miljoonaa matkustajaa kaudella 2014–2015.
Cheshuntin rautatieasema
Cheshuntin rautatieasema on rautatieasema Cheshuntin kaupungissa Hertfordshiressä. Se sijaitsee West Anglian pääradalla. Asemalle liikennöi Abellio Greater Anglia. Lisäksi Cheshunt on London Overgroundin Lea Valley Linesin pääteasema.
Alkuperäinen Cheshuntin asema sijaitsi 135 metriä nykyisestä asemasta etelään. Se avattiin 31. toukokuuta 1846 ja suljettiin 1. lokakuuta 1891, jolloin sen korvasi nykyinen asema. Asemaa käytti noin 2,14 miljoonaa matkustajaa kaudella 2014–2015.
The Colonel’s Bequest
The Colonel’s Bequest on Sierra On-Linen julkaisema seikkailupeli. Peli on julkaistu vuonna Amigalle, Atari ST:lle ja MS-DOS:lle.
Peli on "Laura Bow" -pelisarjan ensimmäinen osa, jonka toinen osa on "The Dagger of Amon Ra".
Peli on dekkaritarina Agatha Christien kirjojen tapaan.
Mystery House
Mystery House (myös nimellä Hi-Res Adventure #1: Mystery House) on Roberta Williamsin käsikirjoittama seikkailupeli, joka on julkaistu vuonna Apple II:lle. Pelin on julkaissut On-Line Systems, josta myöhemmin tuli Sierra On-Line Systems.
Williams sai inspiraation pelin kehittämiseen jäätyään "koukkuun" "Colossal Cave Adventure" -peliin.
Peli on musta-valkoista grafiikkaa sisältävä interaktiivinen fiktio, jossa pelaaja käyttää tekstipohjaista "komentoparseria", jolla annetaan yksinkertaisia käskyjä. Peli sijoittuu nimensä mukaisesti taloon, jossa pelaajan tehtävä on selvittää vieraita murhaava henkilö dekkarin tapaan.
Peli on yksi ensimmäisiä graafisia seikkailupelejä ja se oli aikanaan myyntimenestys myyden kymmeniä tuhansia kappaleita.
Hidropark
Hidropark () on Ukrainassa Kiovassa sijaitseva ulkoilualue. Alue sijaitsee keskellä Kiovaa Dneprjoen varrella kahdella saarella. Alueella on useita uimarantoja, ja tarjolla on muun muassa ulkoilmakuntosali ja veneen vuokrausta. Siellä on myös ravintoloita ja kahviloita. Hidroparkissa on metroasema.
Hidropark avattiin vuonna 1968 viihdepaikkana, joka tarjosi vesiurheilua ja virkistystoimintaa.
Sonoman Grand Prix 2004
Sonoman Grand Prix 2004 oli American Le Mans Series -kauden 2004 neljäs osakilpailu, joka ajettiin 18. heinäkuuta Sonoma Racewayn moottoriradalla Kaliforniassa Yhdysvalloissa.
Kilpailun voitti Audilla ajaneet Marco Werner ja Jyrki Järvilehto.
Maanosaliittojen cupin 2017 kokoonpanot
Tämä sivu esittelee vuoden 2017 Maanosaliittojen cupin osallistujajoukkueiden kokoonpanot. Joukkueiden kapteenit on merkitty (c)-merkillä.
Turnauksessa mukana olevien joukkueiden tuli nimetä 23 pelaajan kokoonpano, joista kolme (3) olivat maalivahteja. Loukkaantumisten sattuessa joukkueilla on mahdollisuus korvata pelaaja 24 tuntia ennen ensimmäisen pelin alkua.
8. kesäkuuta 2017 nimetty 23 pelaajan lopullinen kokoonpano.
8. kesäkuuta 2017 nimetty 23 pelaajan lopullinen kokoonpano.
8. kesäkuuta 2017 nimetty 23 pelaajan lopullinen kokoonpano.
8. kesäkuuta 2017 nimetty 23 pelaajan lopullinen kokoonpano.
8. kesäkuuta 2017 nimetty 23 pelaajan lopullinen kokoonpano.
Sonoman Grand Prix 2005
Sonoman Grand Prix 2005 oli American Le Mans Series -kauden 2005 viides osakilpailu, joka ajettiin 17. heinäkuuta Sonoma Racewayn moottoriradalla Kaliforniassa Yhdysvalloissa.
Kilpailun voitti Audilla ajaneet Frank Biela ja Emanuele Pirro.
Sonoman Grand Prix 2003
Sonoman Grand Prix 2003 oli American Le Mans Series -kauden 2003 kolmas osakilpailu, joka ajettiin 27. heinäkuuta Sonoma Racewayn moottoriradalla Kaliforniassa Yhdysvalloissa.
Kilpailun voitti MG-Lolalla ajaneet Butch Leitzinger ja James Weaver.
Sonoman Grand Prix 2002
Sonoman Grand Prix 2002 oli American Le Mans Series -kauden 2002 toinen osakilpailu, joka ajettiin 19. toukokuuta Sonoma Racewayn moottoriradalla Kaliforniassa Yhdysvalloissa.
Kilpailun voitti Panozilla ajaneet David Brabham ja Jan Magnussen.
Sonoman Grand Prix 2001
Sonoman Grand Prix 2001 oli American Le Mans Series -kauden 2001 viides osakilpailu, joka ajettiin 22. heinäkuuta Sonoma Racewayn moottoriradalla Kaliforniassa Yhdysvalloissa.
Kilpailun voitti Audilla ajaneet Rinaldo Capello ja Tom Kristensen.
Pähkinärinteen kirjasto
Pähkinärinteen kirjasto on osa pääkaupunkiseudun HelMet-kirjastoverkkoa ja yksi Vantaan kaupungin kirjastoverkon kymmenestä toimipisteestä. Kirjasto oli suljettuna sisäilmaongelmien takia kesäkuusta 2015 tammikuuhun 2018.
Kirjasto sijaitsee Pähkinärinteen eteläosassa, noin kilometrin päässä Pähkinärinteen pohjoisemmasta ostoskeskuksesta. Samassa rakennuksessa toimii Pähkinärinteen neuvola ja hammashoitola. Samalla tontilla sijaitsee myös Pähkinärinteen koulu.
Sonoman Grand Prix 2000
Sonoman Grand Prix 2000 oli American Le Mans Series -kauden 2000 viides osakilpailu, joka ajettiin 23. heinäkuuta Sonoma Racewayn moottoriradalla Kaliforniassa Yhdysvalloissa.
Kilpailun voitti Audilla ajaneet Rinaldo Capello ja Allan McNish.
Sonoman Grand Prix 1999
Sonoman Grand Prix 1999 oli American Le Mans Series -kauden 1999 neljäs osakilpailu, joka ajettiin 25. heinäkuuta Sonoma Racewayn moottoriradalla Kaliforniassa Yhdysvalloissa.
Kilpailun voitti BMWllä ajaneet Jyrki Järvilehto ja Steve Soper.
Jukolan viesti 2016
Jukolan viesti 2016 eli Lappee-Jukola kisattiin Lappeenrannan Raipossa 18.–19. kesäkuuta 2016. Kilpailuun osallistui 17497 suunnistajaa 25:stä eri maasta, muun muassa Kiinasta, Israelista ja Yhdysvalloista. Kilpailua häiritsi myrsky, joka kesti lähes koko tapahtuman ajan. Sateen vuoksi autot juuttuivat mutaiseen peltoon, minkä vuoksi jouduttiin järjestämään tienvarsipysäköintiä. Sääolojen seurauksena Jukolan viesti tuotti suuret tappiot järjestäjäseuralle. Viestin voitti tamperelaisseura Koovee. Tapahtuman yhteydessä kilpailtiin myös naisten Venlojen viesti, jonka voitti norjalainen Halden SK.
Wolfenstein: The Old Blood
Wolfenstein: The Old Blood on MachineGamesin kehittämä ensimmäisen persoonan ammuntapeli, jonka Bethesda Softworks on julkaissut vuonna .
Peli on itsenäinen esiosa "" -pelille.
Pelaaja on antanut pelille 8/10 arvostelussaan.
Mikael Antipoff
Mikael Antipoff (, oikea nimi mahd. Antipin; 1830 – ?) oli Helsingissä vaikuttanut venäläissyntyinen liikemies, joka tunnettiin Punavuoren kaupunginosassa omistamistaan pahamaineisista vuokrataloista eli niin sanotuista Antipoffin vuokrakasarmeista.
Antipoff oli syntyjään kruununtalonpoika Jaroslavlin kuvernementin Berljukovon pitäjän Nikola-Boin kylästä. Suomessa hän toimi kirjanpitäjänä ja elintarvikekauppiaana. Asetuttuaan vuonna 1861 Helsinkiin hän ryhtyi kiinteistökeinottelijaksi. Antipoff hyödynsi Helsinkiä vaivannutta asuntopulaa rakennuttammalla mahdollisimman halvalla vuokrataloja, joiden asunnot olivat kurjia, epähygieenisiä ja vailla kaikkia mukavuuksia. Enimmillään hän omisti Helsingissä kuusi vuokrakasarmia. Epävarman tiedon mukaan Antipoff meni vararikkoon vuonna 1912.
Antipoffin vuokrakasarmeista suurin ja kuuluisin oli 1860-luvun lopulla valmistunut Uudenmaankatu 34–36, joka tunnettiin myös lempinimillä Suuri Bastilji ja Ryysyhotelli. Antinpoffin henkilökohtaisesti suunnittelemassa nelikerroksisessa vuokratalossa oli 115 yhden huoneen asuntoa, minkä lisäksi myös kellarit ja liiterit vuokrattiin asunnoiksi. Asukkaita talossa laskettiin olleen keskimäärin vähintään kuusi huonetta kohden. Antipoffin vuokrakasarmi oli jatkuvasti Helsingin lehdistön hampaissa siivottomuutensa, levottoman elämänsä ja lukuisten salakapakoittensa vuoksi, minkä lisäksi Antipoff peri asukkailta korkeita vuokria. Hän omisti talon yhdessä veljensä Vasilin kanssa, mutta tämän kuoltua vuonna 1888 hän väitti omistaneensa sen yksin. Perintöriidan päätteeksi Uudenmaankatu 34 siirtyi hänen veljenpojalleen Nikolai Antipinille. Toinen Antipoffin tunnettu vuokrakasarmi oli Pursimiehenkatu 3:ssa, jonka tontin hän oli ostanut 1872. Viimeisen vuokrakasarminsa hän rakennutti vuonna 1878 Pursimiehenkatu 21:een. Helsingin kaupunki lunasti lopulta Antipoffin talot ja purki ne. Suuri Bastilji purettiin 1890-luvun alussa.
Pertti Hakonen
Pertti Juhani Hakonen (s. ) on suomalainen matalien lämpötilojen tutkija, Aalto-yliopiston perustieteiden korkeakoulun O. V. Lounasmaa -kylmälaboratorion professori ja nanofysiikan tutkimusryhmän johtaja.
Hakosen väitöskirja "NMR, textures, and vortex structures in rotating He superfluids" oli teknillisen fysiikan alalta (TKK, 1985). Väitöskirjatyötä ohjasi professori Matti Krusius.
Hän on ollut Suomalaisen Tiedeakatemian jäsen vuodesta 2001 ja Academia Europæan jäsen vuodesta 2002.
Edvard Valentin Emeleus
Edvard Valentin Emeleus (21. toukokuuta 1857 Raahe – 9. kesäkuuta 1917 Helsinki) oli suomalainen filosofian maisteri ja vuonna 1907 perustetun Suomen Yleisen Työnantajaliiton (vuodesta 1918 Suomen Työnantajain Keskusliitto) ensimmäinen asiamies.
Emeleuksen vanhemmat olivat Raahen ala-alkeiskoulun rehtori, Munsalan kirkkoherra, rovasti Nils Gustaf Emeleus (1824–1892) ja Hilda Augusta Wilhelmina Möller. Hän pääsi ylioppilaaksi 1876 Oulun ruotsalaisesta lyseosta ja valmistui 1881 filosofian kandidaatiksi Helsingin yliopistosta.
Emeleus oli aluksi matematiikan ja fysiikan opettajana Viipurissa 1881–1885, Kuopiossa 1885–1886 sekä Tampereella 1886–1895. Hän siirtyi sitten pankkialalle ja toimi Kansallis-Osake-Pankin haarakonttorin johtajana Kuopiossa ja Tampereella 1895–1906. Hän oli vuonna 1907 perustetun Suomen Yleisen Työnantajaliiton asiamiehenä 1907-1917.
Emeleus perusti Viipurissa asuessaan vuonna 1885 yhdessä lennätinpäällikkö F. V. Jalanderin kanssa Wiipurin Sanomat-lehden paikallisten nuorsuomalaisten äänenkannattajaksi. Hän oli lehden päätoimittajana 1885–1886. Vuosina 1893–1896 vakuutusmatematiikasta kiinnostunut Emeleus julkaisi Sampo-nimistä Suomen ensimmäistä vakuutusalan lehteä toimiessaan samalla Suomi-yhtiön asiamiehenä. Emeleus oli Tampereella 1890-luvun alussa mukana Tampereen työväenyhdistyksen toiminnassa kun yhdistys oli vielä wrightiläisen työväenliikkeen kannalla. Suomen Yleisen Työnantajaliiton asiamiehenä toimiessaan Emeleus toimitti vuonna 1907 perustettua Työnantaja-Arbetsgifvaren-lehteä. Hänen asiamieskaudellaan työnantajat perustivat Ruotsista saadun esikuvan mukaan vuonna 1910 Suomen Työnantajain Keskinäisen Lakkovakuutusyhtiön jonka tarkoitus oli maksaa lakon sattuessa korvauksia vakuutuksen ottaneille jäsenyrityksille. Työnantajien kiinnostus lakkovakuutuksiin jäi kuitenkin vähäiseksi ja yhtiö purettiin 1931. Emeleus oli myös Tampereen kaupunginvaltuuston jäsenenä 1888–1894 ja 1900–1906 toimien valtuuston puheenjohtajana 1901–1902. Kuopion kaupungin rahatoimikamarin jäsenenä hän oli 1897-1898 ja Kuopion kaupunginvaltuuston jäsenenä 1898.
Emeleus kuoli sydänkohtaukseen kesäkuun alussa 1917 ollessaan lähdössä työmatkalle Tampereelle.
Emeleus oli naimisissa vuodesta 1890 Olga Rissasen kanssa.
Porsche Supercup -kausi 2006
Porsche Supercup -kausi 2006 oli Porsche Supercup -sarjan 14. kausi. Kauden kilpailut ajettiin Formula 1 -kauden 2006 -kilpailuviikonloppujen yhteydessä.
Kemco
Kemco Corporation () on japanilainen videopelien kehittäjä. Yritys on usein tunnettu nimellä KEMCO (lyhenne nimestä Kotobuki Engineering & Manufacturing Co., Ltd) sekä aiemmin nimellä Kotobuki System Co (vuoteen 2004 asti).
Adagh
Adagh on malilaisen Tamikrest-yhtyeen esikoisalbumi, joka julkaistiin vuonna 2010.
Kaikki kappaleet Ousmane Ag Mossa.
Luettelo Kemcon videopeleistä
Tämä on luettelo Kemcon videopeleistä.
Porsche Supercup -kausi 2005
Porsche Supercup -kausi 2005 oli Porsche Supercup -sarjan 13. kausi. Kauden kilpailut ajettiin Formula 1 -kauden 2005 -kilpailuviikonloppujen yhteydessä.
Porsche Supercup -kausi 2004
Porsche Supercup -kausi 2004 oli Porsche Supercup -sarjan 12. kausi. Kauden kilpailut ajettiin Formula 1 -kauden 2004 -kilpailuviikonloppujen yhteydessä.
David Nivenin filmografia
Tämä on luettelo David Nivenin filmografiasta.
Batman: The Movie (videopeli)
Batman (myös nimellä Batman: The Movie) on vuonna julkaistu toimintapeli. Peli on lisenssipeli saman vuoden Batman-elokuvasta.
Pelin on kehittänyt Ocean Software ja se on julkaistu Amigalle, Amstrad CPC:lle, Atari ST:lle, Commodore 64:lle, DOS:lle, MSX:lle sekä ZX Spectrumille.
Piikkejä paratiisissa
Piikkejä paratiisissa (engl. "800 Words") on australialais-uusiseelantilainen draamakomediasarja, jota alettiin esittää vuonna 2015 Australiassa Seven Network -kanavalla ja Uudessa-Seelannissa TV One -kanavalla (nyk. TVNZ 1). Toinen kausi alkoi vuonna 2016. Sarjasta on tulossa myös kolmas kausi.
Suomessa Yle TV1 alkoi esittää sarjan kahta ensimmäistä tuotantokautta nimellä "Piikkejä paratiisissa" kesäkuussa 2017.
Seven Network ilmoitti tulevasta sarjasta ensimmäisen kerran 29. lokakuuta 2014. Tuotantoyhtiö South Pacific Picturesin johtaja Kelly Martin sanoi: "Seven Network rakastui käsikirjoitukseen heti alusta lähtien, ja olemme innoissamme, että tämä projekti on käynnissä. Se mahdollistaa Etelä-Tyynenmeren upeille maisemille näkyvyyttä, ja avaa mahtavia mahdollisuuksia paikallisille näyttelijöille ja tekijöille." Sevenin ohjelmapäällikkö Tim Ross totesi: "Jos ajattelet, että tämä sarja on hieman samanlainen tunnelmaltaan kuin "Packed to the Rafters", olet todellakin oikeassa - ja se on mielestämme hyvä juttu."
Vuoden 2015 alussa julkistettiin sarjan näytteijät. Erik Thomsonin kerrottiin näyttelevän sarjan leskeksi jäänyttä isää, jonka teini-ikäisten lasten rooleissa nähdään Melina Vidler ja Benson Jack Anthony. Melina Vidler ja Benson Jack Anthony kertoivat News.comin haastattelussa, että kolmikon välillä oli heti alusta lähtien vahva keskinäinen kemia. Erityisen vahva yhteys syntyi Vidlerin ja Anthonyn välille, ja siksi sisarusten näytteleminen sujuikin luontevasti. "Erik on minulle kuin isoveli, ja Benson minulle kuin pikkuveli." Vidler kommentoi. Näyttelijät kertovat jakavansa samanlaisen huumorintajun ja viettävätkin paljon aikaa yhdessä myös arkielämässä.
Sarjan ensimmäisen kauden kuvaaminen alkoi Uudessa-Seelannissa 2. maaliskuuta 2015.
Vuoden 2016 Logie-palkintogaalassa Erik Thomson palkittiin vuoden parhaana miesnäyttelijänä ja Melina Vidler vuoden parhaana uutena kykynä. "Piikkejä paratiisissa" oli Logie-gaalassa vuosina 2016 sekä 2017 ehdokkaana vuoden parhaaksi draamasarjaksi.
Sarjan pääosassa on keski-ikäinen, juuri leskeksi jäänyt australialaismies George Turner (Erik Thomson), joka vaimonsa kuoleman jälkeen saa päähänpiston muuttaa vastahakoisten teini-ikäisten lastensa, Shayn (Melina Vidler) ja Arlon (Benson Jack Anthony) kanssa Uuteen-Seelantiin Weld-nimiseen pikkukylään. Tässä pikkukylässä ei katsota uusia tulokkaita kovin hyvällä silmällä. George ostaa perheelleen unelmatalon huippumaisemalla, mutta talo paljastuukin paikan päällä erittäin huonokuntoiseksi. Sarjan alkuperäinen nimi "800 Words" viittaa Georgen suosittuun tasan 800 sanan pituiseen kolumniin, jota hän kirjoittaa australialaiseen lehteen. Vaikka osa kylästä suhtautuukin epäilevästi "ausseihin", saa George ihailua osakseen ainakin kylän muutamalta naiselta.
Porsche Supercup -kausi 2003
Porsche Supercup -kausi 2003 oli Porsche Supercup -sarjan 11. kausi. Kauden kilpailut ajettiin Formula 1 -kauden 2003 -kilpailuviikonloppujen yhteydessä.
Porsche Supercup -kausi 2002
Porsche Supercup -kausi 2002 oli Porsche Supercup -sarjan 10. kausi. Kauden kilpailut ajettiin Formula 1 -kauden 2002 -kilpailuviikonloppujen yhteydessä.
Erik Thomson
Erik Thomson (s. 27. huhtikuuta 1967 Inverness, Skotlanti) on skotlantilais-uusiseelantilainen näyttelijä, joka on näytellyt Haadesin roolissa televisiosarjoissa "Hercules", "Xena" ja "Nuori Hercules", tohtori Mitch Stevensin roolissa sarjassa "Ensiapuosasto", Dave Rafterin roolissa "Packed to the Rafters" -sarjassa sekä George Turnerin roolissa televisiosarjassa "Piikkejä paratiisissa", josta hän voitti parhaan miesnäyttelijän Logie-palkinnon vuonna 2016.
Thomson voitti AACTA-palkinnon australialaisesta tulevaisuuselokuvasta "Somersault".
Melina Vidler
Melina Vidler (s. 1993) on australialainen näyttelijä, joka tunnetaan parhaiten Shay Turnerin roolista "Piikkejä paratiisissa" -sarjassa. Hän voitti roolisuorituksestaan parhaan uuden kyvyn Logie-palkinnon 2016.
Vidler kasvoi Samfordissa, Queenslandissa. Hän opiskeli Queenslandin yliopistossa ennen muuttoaan Sydneyn.
Elbert Hubbard
Elbert Green Hubbard (19. kesäkuuta 1856 – 7. toukokuuta 1915) oli yhdysvaltalainen kirjailija, kustantaja, taiteilija ja filosofi.
Philip II Arena
Philip II Arena on monikäyttöstadion, joka sijaitsee Makedonian pääkaupungissa Skopjessa. Stadion tunnetaan myös nimellä Telekom Arena sponsorisopimuksista johtuen. Pääosin stadionia käytetään jalkapalloon, kun se toimii kolmen jalkapallojoukkueen kotikenttänä; FK Vardarin, FK Rabotničkin ja Makedonian jalkapallomaajoukkueen. Stadion otettiin käyttöön vuonna 1947 ja sitä on kertaalleen laajennettu vuonna 2011. Sen nykyinen yleisökapasiteetti on 33 460.
Stadionilla pelataan vuoden 2017 UEFA Super Cupin ottelu.
Clarence Day
Clarence Shepard Day, Jr. (18. marraskuuta 1874 – 28. joulukuuta 1935) oli yhdysvaltalainen kirjailija ja kuvittaja. Hänen tunnetuin teoksensa on omaelämäkerrallinen "Life With Father", josta Michael Curtiz on ohjannut vuonna 1947 elokuvan "Isä ja me".
Ludvig III (keisari)
Ludvig III eli Ludvig Sokea (n. 880 – 5. kesäkuuta 928) oli lyhyen aikaa Italian kuningas 900–905 ja paavi Benedictus IV:n kruunaama pyhä saksalais-roomalainen keisari 901–905. Hän joutui luopumaan kummastakin asemasta vuonna 905.
Ludvig sokaistiin epäonnistuneen hyökkäyksen jälkeen vuonna 905, mistä tulee hänen lisänimensä "Sokea".
Ludvig oli naimisissa Bysantin keisarin Leo VI:n tyttären Annan kanssa.
Westmont (Kalifornia)
Westmont on väestönlaskennallinen asuinpaikka Los Angelesin piirikunnassa Kaliforniassa. Se on kunnallishallinnoton alue South Los Angelesin kaupunginosassa. Westmontin vuonna 2010 laskettu väkiluku oli 31 853.
Westmontin väestöstä yli puolet on afroamerikkalaisia ja toiseksi suurimman etnisen ryhmän muodostavat latinot. Väestön keskimääräinen ikä on 25 vuotta.
Westmontissa on paljon katujengitoimintaa ja alue onkin Los Angelesin piirikunnan murhatilastojen kärkipäässä.
Rap-artisti ja näyttelijä Ice Cube on kotoisin Westmontista.
Supercopa de España 2017
Supercopa de España 2017 on espanjalainen jalkapallokilpailu, jossa kohtaavat kauden 2016–2017 Primera Divisiónin mestari Real Madrid sekä Copa del Reyn voittaja Barcelona. Viimeksi Espanjan supercupissa on nähty El Clásico vuonna 2012.
Ensimmäinen osaottelu joukkueiden välillä pelattiin 13. elokuuta 2017 Camp Noulla, Barcelonassa, ja toinen osaottelu 16. elokuuta 2017 Estadio Santiago Bernabéulla, Madridissa.
Real Madrid voitti kaksiosaisen otteluparin yhteismaalein 5–1.
Ensimmäinen puoliaika päättyi maalittomana tasatilanteessa 0–0. Toista puoliaika oli ehtinyt vanheta viisi minuuttia, kun madridilaispuolustaja Marcelon lähettämä keskitys ohjautui kotijoukkueen epäonnisen puolustajan Gerard Piquén jalasta omaan maaliin. Ottelun 77. peliminuutilla kotijoukkueen uruguaylaishyökkääjä Luis Suárez kaatui rangaistusalueella, josta tuloksena tuomittiin rangaistuspotku. Pallon taakse asettui argentiinalainen Lionel Messi, joka laittoi pallon varmasti ohi maalivahti Keylor Navasin ja viimeisteli näin kaikki kilpailut mukaan lukien yhteensä 25 maalinsa "El Clásicoissa". 80. peliminuutin kohdalla Real siirtyi jälleen johtoon, kun portugalilaishyökkääjä Cristiano Ronaldo laukoi vastahyökkäyksestä syntyneestä tilanteesta pallon vastustamattomasti ohi maalivahti Marc-André ter Stegenin. Vapauttavan syötön Ronaldon maaliin tarjosi keskikenttäpelaaja Isco. Vain kaksi minuuttia myöhemmin tästä, Ronaldo sai rangaistusalueella sukeltamisesta varoituksen, ja kun hänellä yksi keltainen kortti oli jo alla, tiesi tämä ulosajoa. Real onnistui vielä kertaalleen maalinteossa, kun Marco Asensio lisäsi madridilaisseuran johtoa 3–1 laukomalla pallon upeasti ohi ter Stegenin. Tilanne syntyi jälleen vastahyökkäyksestä ja tällä kertaa syötön maalin tarjosi Lucas Vázquez.
Toisen osaottelun ensimmäistä maalia ei tarvinut odottaa pitkään, kun Real Madrid siirtyi 1–0-johtoon jo 4. peliminuutilla. Maali lähti liikkeelle sivurajaheitosta, josta pallo pelattiin Marco Asensiolle joka yllätti hienolla laukauksellaan Barcelona-vahti Marc-André ter Stegenin. Ottelun 39. peliminuutilla Realin ranskalaishyökkääjä Karim Benzema vei volley-laukauksellaan madridilaiset 2–0-johtoon Marcelon lähettämästä keskityksestä. Tämä jäi myös ottelun lopputulokseksi ja Real Madrid voitti supercupin yhteismaalin 5–1.
Algots
Algots, oik. "Algot Johansson AB", oli ruotsalainen vaatetusalan yritys, joka toimi vuodesta 1907 konkurssiinsa 1977 saakka. Algots toimi vuodesta 1969 myös Suomessa, ensin Närpiön Finbyssä ja myöhemmin myös Laihialla, Alajärvellä, Teuvalla ja Kurikassa, ja työllisti Suomessa parhaimmillaan 1 100 ihmistä. Konkurssin jälkeen Algots sulautui Ruotsin valtion omistamaan Eiser-vaatetusyritykseen, joka omisti Varkaudessa suuren trikootehtaan vuosina 1971–1986.
Algot Johanssonin (1886–1978) vuonna 1907 perustama tekstiili- ja vaatetusyritys menestyi parhaiten 1930-luvulta alkaen, jolloin se siirtyi kotiompelijoiden käytöstä tehdasmaiseen tuotantoon Ruotsin Boråsissa. Vuonna 1963 yritys listautui Tukholman pörssiin. 1950-luvulta alkaen yritys toimi yhä enemmän maahanmuuttajatyövoiman varassa, jota saatiin muun muassa Suomesta, Jugoslaviasta ja Kreikasta. Ruotsin palkkatason noustessa nopeasti Algots siirsi osan tuotannosta jo vuonna 1966 Portugaliin, jossa ompelijoiden työkustannukset olivat noin kymmenesosa Ruotsin tasosta. Etabloituminen Portugaliin ei kuitenkaan ollut helppoa, ja pari vuotta myöhemmin Algots rantautui pienemmin vaikeuksin Suomeen, jossa teollisuudessa työskentelevien naisten nimellispalkka oli vielä vuonna 1971 vajaa puolet ruotsalaisten palkkatasosta. Algots asettui ruotsinkieliseen Närpiön kuntaan jonne työvoimaa saatiin myös suomenkielisistä naapurikunnista. 1970-luvun alkuvuosina Algots perusti Ruotsin hallituksen aluepoliittisilla tuilla tehtaita Västerbottenin alueelle, jossa vuonna 1974 työskenteli jo 700 ihmistä yrityksen palveluksessa. Kustannuspaine ja heikko myynti ajoivat Algotsin kuitenkin konkurssiin vuonna 1977, vaikka Suomen-toiminnot olisivat olleet yhä kannattavia.
1960-luvun lopulla Närpiön kunta rakensi Finbyhyn suuren teollisuushallin, joka vuokrattiin Algotsin tytäryhtiölle Oy Algots Ab:lle. Pian Algots osti hallin itselleen ja työllisti siellä parhaimmillaan 840 ihmistä vuonna 1972. Algots perusti tehtaat 1970-luvun alussa myös eteläpohjalaiskuntiin Alajärvelle, Kurikkaan, Laihialle ja Teuvalle ja työllisti Suomessa 1 100 ihmistä. Oy Algots Ab:sta tuli myöhemmin Oy Suomen Eiser, sitten Eiser Konfektion Oy. Eiser teki konkurssin vuonna 1993, ja Suomen 1990-luvun alun lamassa Närpiön halli oli ensin tyhjillään kunnes sai vuokralaisikseen pienyrityksiä. Vuonna 2000 halliin asettui ruotsalainen patjatehdas Hilding Anders, joka tunnettiin aiemmin nimellä Unituli.
Honkaniemi
Honkaniemi voi tarkoittaa:
Seksiala
Seksiala on seksiin liittyvien palvelujen tai tuotteiden myymistä ja ostamista.
Seksialaan kuuluvat esimerkiksi prostituutio, pornografia, seksikaupat, kaupallinen eroottinen hieronta ja striptease.
Seksiteollisuutta on seksielokuvien ja seksilehtien sekä seksiin liittyvien tavaroiden teollinen tuottaminen.
Eiser
Eiser oli ruotsalainen trikootuotteita valmistanut yritys, joka toimi vuosina 1913–1986. Eiserillä oli Varkaudessa vuonna 1971 perustettu suuri trikootehdas, joka myytiin yrityksen johdolle vuonna 1986 ja ajautui konkurssiin 1993.
Eiser sai alkunsa vuonna 1913 nimellä Sveriges Förenade Trikåfabriker (), kun nämä 17 alan yritystä fuusioituivat:Pian yrityksen nimeksi tuli "Eiser"; nimi viittaa Carl Theodor Eisermaniin, joka toimi yhtiön toimitusjohtajana sen perustamisesta 1913 kuolemaansa 1935 asti.
Vuonna 1976 Eiserin ainoaksi omistajaksi tuli Ruotsin valtio, joka oli omistanut puolet osakkeista jo joitakin vuosia. Vuonna 1978 Eiseristä tuli emoyhtiö "AB Svenska Teko" -konsernille, johon sulautettiin myös Algotsin konkurssista jääneet osat sekä yritys nimeltä Swe-Teco. Vuosien 1983 ja 1986 välillä konserni pilkottiin osiin ja myytiin yksityisille.
Eiser perusti vuonna 1971 Varkauteen tehtaan, joka toimitti sukkia ja trikoovaatteita pääasiassa Neuvostoliittoon Suomen solmiman clearing-kauppasopimuksen avulla. Eiserin suurimmaksi kasvanut tehdas työllisti parhaimmillaan noin 800 ihmistä. Vuonna 1986 Ruotsin valtionyrityksen Procordian omistama Suomen Eiser myytiin sen kahdeksalle johtajalle, mutta yritys ajautui konkurssiin 1990-luvun alussa Neuvostoliiton bilateraalikaupan loputtua ja Suomen talouden ajauduttua lamaan.
Eiser jatkoi 1980-luvun puoleenväliin myös vuonna 1977 konkurssiin menneen Algotsin toimintaa. Algotsilla oli tehtaat Närpiössä, Laihialla, Teuvalla ja Alajärvellä. 1980-luvun lopussa Eiser omisti Suomessa myös Vuokko Nurmesniemen perustaman Vuokko-yrityksen. Eiser Konfektion Oy meni konkurssiin 1994. Närpiössä toimii yhä yritys nimeltä Eiser Trading Scandinavia Oy.
Áilu Valle
Áilu Valle on saamelainen rap-artisti. Hän on kotoisin Kaamasmukan kylästä Utsjoelta. Aluksi hän räppäsi englanniksi ja suomeksi, mutta sitten hän alkoi käyttää äidinkieltään pohjoissaamea. Koulutukseltaan hän on opettaja ja kokee räppäämällä toimivansa myös pohjoissaamen kielen elvyttämiseksi.
Musiikillisiksi esikuvikseen Valle on maininut saamelaistaiteilija  Nils-Aslak Valkeapään ja rap-puolelta Asan. Ennen oman albumin tekoa hän on ollut mukana oululaisten rap-ryhmien, Pummiharmonian ja Roolipolunveljeksien levyillä. Hänen esikoisalbuminsa "Dušši dušše duššat" (Turha vain tuhoutua) ilmestyi vuoden 2012 joulukuussa. Toisella levyllään "7" (2015) Valle yhdistelee saamelaista uskomusperinnettä ja itämaisia filosofioita. "Rautaa rinnoissa / Ruovddi rattiin’’, 2016"
Pete Pilotti &amp; Pontiac: Vaaleanpunaiset tiikerit
Pete Pilotti & Pontiac: Vaaleanpunaiset tiikerit on To the Point Oy:n kehittämä ja WSOY Multimedian vuonna 1996 julkaisema toinen ja viimeisin Pete Pilotti -aiheinen videopeli.
Suomen professorit 1640–2007
Suomen professorit 1640–2007 () on Professoriliiton vuonna 2008 julkaisema, Leena Ellosen toimittama henkilömatrikkeli, joka esittelee kattavasti suomalaisten yliopistojen ja tutkimuslaitosten professorit vuodesta 1640 vuoden 2007 alkupuolelle saakka. Matrikkeliin on koottu yhteensä 5 934 Suomessa toimivan tai toimineen professorin tiedot. Heistä 5 510 on Suomen itsenäisyyden aikana (1918"–"2007) toimineita professoreja.
Painetun teoksen lopussa on CD-ROM-levy, jossa on sähköinen professorihakemisto ja josta löytyy koko painettu teos pdf-julkaisuna. Teoksen johdannon mukaan professorimatrikkelista on julkaistu myös verkkoversio, jota pidetään ajan tasalla.
Teos pohjautuu Professoriliiton vuonna 2000 julkaisemaan ensimmäiseen, Veli-Matti Aution toimittamaan professorimatrikkeliin "Suomen professorit". Tuo teos sisälsi keskeiset tiedot Suomen kaikista, eli noin 4 500 professorista vuodesta 1640 alkaen. Yksityiskohtaisempi henkilöhistoria oli mukana noin 2 500 professorista.
Pratifelis martini
Pratifelis martini on sukupuuttoon kuollut kissaeläin. Laji eli Pohjois-Amerikassa myöhäisellä mioseenilla. Fossiilit löydetiin vuonna 1911 Kansasin osavaltiosta. Se kuvattiin alaleuan kappaleen perusteella.
Jarl Forssell
Jarl Oscar Forssell (16. toukokuuta 1912 Helsinki – 30. huhtikuuta 1964) oli suomalainen lääkäri ja sisätautiopin dosentti.
Forssellin vanhemmat olivat kamreeri Oscar Alexander Forssell ja Vivi Maria Westerholm. Hänen ensimmäinen puolisonsa vuodesta 1944 oli sairaanhoitaja Ebba Elina Waltari ja toinen vuodesta 1948 Doris Gunhild Linnea Törnroos. Forssell tuli ylioppilaaksi 1929 ja valmistui lääketiteteen lisensiaatiksi 1939, jolloin hän myös väitteli lääketieteen ja kirurgian tohtoriksi. Sisätauteihin Forssell erikoistui 1946 ja oli sisätautiopin dosentti Helsingin yliopistossa vuodesta 1958. Hän työskenteli apulaislääkärinä Helsingin Marian sairaalassa 1930–1944 ja IV sisätautiklinikalla 1944–1947 sekä 1951–1954. Toimittuaan 1954–1955 Ahvenanmaan keskussairaalan ylilääkärinä hän oli yksityislääkärinä Helsingissä. Sotilasarvoltaan Forssell oli reservin lääkintäkapteeni. Tutkijana Forssell tuli sellaiseen tulokseen, että liikapunasoluisuuden (polysytemian) syynä saattaa olla munuaissairaus.
Forrssell oli uimaseura Helsingfors Simsällskapin puheenjohtaja 1938–1948.
Satu Kiljunen
Satu Marjatta Kiljunen (s. 1955) on suomalainen kuva- ja performanssitaiteilija. Kiljunen oli kuvataideakatemian taiteen tutkimuksen professori 2000–2003. Kiljunen asuu ja työskentelee Kökarissa, mutta hänellä on työhuone myös Helsingissä. Satu Kiljusen veljiä ovat poliitikko ja tietokirjailija Kimmo Kiljunen sekä oopperaohjaaja Vilppu Kiljunen.
GP2 Valencian Grand Prix 2006
GP2 Valencian Grand Prix 2006 oli GP2-kauden 2006 ensimmäinen osakilpailu, joka ajettiin 8.–9. huhtikuuta Valencia Circuitin radalla Valenciassa Espanjassa.
Fenuroni
Fenuroni (CHNO) on ureajohdannaisiin kuuluva orgaaninen yhdiste. Yhdistettä voidaan käyttää rikkaruohomyrkkynä. Euroopan Unionin alueella sitä ei kuitenkaan ole hyväksytty tähän käyttöön.
Fenuroni on huoneenlämpötilassa väritöntä kiteistä ainetta. Yhdiste liukenee kohtalaisesti veteen ja dietyylieetteriin ja hyvin muun muassa etanoliin ja asetoniin. Fenuronin herbisidiset ominaisuudet perustuvat kasvien fotosynteesin estämiseen. Erityisen tehokas se on monivuotisia rikkakasveja vastaan.
Fenuronia valmistetaan fenyyli-isosyanaatin ja dimetyyliamiinin välisellä reaktiolla. Yhdistettä voidaan käyttää rikkaruohomyrkkynä juurikasviljelmillä ja ei-viljelysmailla. Nykyään sen käyttö on pääosin korvattu uudemmilla aineilla.
GP2 San Marinon Grand Prix 2006
GP2 San Marinon Grand Prix 2006 oli GP2-kauden 2006 toinen osakilpailu, joka ajettiin 22.–23. huhtikuuta Autodromo Enzo e Dino Ferrarin moottoriradalla Imolassa Italiassa. Kilpailu ajettiin Formula 1:sten San Marinon GP:n ohessa.
Pertti Panula
Pertti Aarre Juhani Panula (synt. ) on suomalainen biolääketieteen professori Helsingin yliopistolla (vuodesta 2000-).
Panula kirjoitti ylioppilaaksi Tapiolan yhteiskoulusta vuonna 1971. Hän valmistui lääkäriksi ja lääketieteen ja kirurgian tohtoriksi Helsingin yliopistosta (LL 1977, LKT 1980). Vuonna 1984 hänet nimitettiin Helsingin yliopiston mikroskooppisen anatomian dosentiksi.
Hän toimi Helsingin yliopiston anatomian assistenttina 1977–1981, vieraili NIMH:ssa Yhdysvaltain Washington DC:ssä (Fogarty Fellow) 1981–1983 ja jatkoi palattuaan anatomian apulaisopettajana 1983–1985 (HY). Panula oli virkaatekevä apulaisprofessori vuonna 1986 (HY), ja sitten Suomen Akatemian vanhempi tutkija 1986–1992. Tänä aikana hän oli vierailevana tutkijana Japanissa Osakan yliopistossa vuonna 1988. Vuosina 1992-2005 hän oli solubiologian professori Åbo Akademissa. Hän on hoitanut ruotsinkielistä biolääketieteen professuuria Helsingin yliopistossa vuodesta 2000.
Professori Panula valittiin Suomen Tiedeseuran jäseneksi vuonna 1995 ja Suomalaisen Tiedeakatemian jäseneksi vuonna 2014.
GP2 Euroopan Grand Prix 2006
GP2 Euroopan Grand Prix 2006 oli GP2-kauden 2006 kolmas osakilpailu, joka ajettiin 6.–7. toukokuuta Nürburgringin moottoriradalla Saksassa. Kilpailu ajettiin Formula 1:sten Euroopan GP:n ohessa.
Freedb
freedb on avoin ja ilmainen tietokanta musiikkitallenteista. Palvelussa tallennetut tiedot ovat GPL-lisenssillä kaikkien käytettävissä. Tekijänoikeudet säilyvät alkuperäisten tekijöiden hallussa.
Kosovon parlamentti
Kosovon parlamentti (albaniaksi "Kuvendi i Republikës së Kosovës," serbiaksi "Skupština Republike Kosovo / Скупштина Републике Косово") on Kosovon yksikamarinen eduskunta, jossa on 120 kansanedustajaa. Parlamentilla on perustuslaissa määritelty ylin valta säätää lakeja. Parlamentti valitsee presidentin viisivuotiskaudelle ja kaikki ministerit. Kansanedustajien toimikausi on neljä vuotta kerrallaan.
Edustajanpaikoista 100 valitaan suoralla kansanvaalilla. Sen lisäksi paikoista kymmenen on varattu etnisille serbeille ja kymmenen muiden etnisten vähemmistöjen edustajille: yhteensä neljä paikkaa romaneille, aškaaleille ja Balkanin egyptiläistaustaisille, kolme paikkaa bosniakeille, kaksi turkkilaistaustaisille ja yksi goraneille. Parlamenttiin on sukupuolikiintiö, jonka mukaan sekä miehet että naiset saavat vähintään 30 % paikoista.
Äänestys- ja vaalikelpoisuuden ikäraja on 18 vuotta. Äänikynnys parlamenttiin pääsemiseksi on saada 5 % kaikista annetuista äänistä. Äänikynnys ei koske vähemmistöpuolueita.
Perustuslain mukaan vaalit tulee järjestää 45 vuorokauden kuluessa parlamentin hajottamisesta.
Kosovon johtajakeskeinen poliittinen ilmapiiri heikentää parlamentin todellista valtaa.
Viimeisimmät parlamenttivaalit järjestettiin 11. kesäkuuta 2017 sen jälkeen, kun presidentti Hashim Thaçi hajotti parlamentin sen kaadettua Mustafan hallituksen 10. toukokuussa. Parlamentti äänesti hallitukselle epäluottamuslauseen, koska se oli tyytymätön hallituksen Montenegron kanssa solmimaan rajasopimukseen. Sopimuksen vastustajien mukaan Kosovo menettää sopimuksessa pinta-alaansa Montenegrolle.
K-Menu
K-Menu on Keskon omistamien päivittäistavarakauppojen oma merkki. Tuotesarjan valttina pidetään edullisuutta. Ensimmäiset K-Menu -tuotteet tulivat markkinoille huhtikuussa 2014. Sarjan ensimmäiset tuotteet ovat tuorelihatuotteita ja lihajalosteita, mutta nykyisin sarjaan kuuluu niin monenlaisia elintarvikkeita kuin muitakin päivittäistavaroita. Sarjaan kuuluu jo yli 300 eri tuotetta.
K-Menu-tuotteet tuotiin markkinoille korvamaan Euro Shopper -tuotteita ja suuri osa K-Menun tuotteista on samoja tuotteita, joita ennen markkinoitiin Euro Shopper -nimellä.
K-Menun pyörykät ovat keväällä 2015 puhuttaneet mediassa niin Suomessa kuin ulkomailla. Tuote ei sisällä lainkaan lihaa, vaan se sisältää luusta mekaanisesti eroteltua liha-ainesta. Silti tuote on esitelty K-Menun verkkosivuilla lihapyöryköinä. Silti kyseinen tuote tuli joulukuussa 2016 Ilta-Sanomien lihapullatestissä pronssisijalle.
Kansainvälisen siviili-ilmailun yleissopimus
Kansainvälisen siviili-ilmailun yleissopimus solmittiin Chicagossa vuonna 1944.
Siinä määriteltiin Kansainvälisen siviili-ilmailujärjestön (ICAO) tehtävät. Yleissopimuksen mukaan Kansainvälisen siviili-ilmailujärjestön päämääränä ja tarkoituksena on kehittää kansainvälisen ilmailun periaatteita ja tekniikkaa sekä edistää kansainvälisen lentoliikenteen suunnittelua ja kehittämistä. Järjestön tehtävänä on muun muassa edistää lentoturvallisuutta kansainvälisessä ilmailussa.
52 maata allekirjoitti sopimuksen 7. joulukuuta 1944. Sopimus tuli voimaan vuonna 1947, kun puolet eli 26 maata oli ratifioinut sen. Vuoten 2013 mennessä 191 maata on allekirjoittanut sopimuksen. Sopimuksen liitteitä on lisätty vuosien varrella, ja ne kattavat nykyisin yli 12 000 standardia ja suositusta.
Ranskan parlamenttivaalit 2017
Ranskan parlamenttivaalit 2017 järjestettiin 11. ja 18. kesäkuuta 2017. Vaaleissa valittiin 577 kansanedustajaa Ranskan viidennen tasavallan 15. kansalliskokoukseen.
Parlamenttivaaleja edeltäneessä presidentinvaalissa La République en Marche! (REM) -puolueen Emmanuel Macron valittiin presidentiksi. Macronin puolue ja sen kanssa vaaliliitossa ollut Mouvement démocrate (MoDem) saivat 350 paikallaan ehdottoman enemmistön parlamenttivaaleissa. Alle 43 prosentin äänestysprosentti oli ennätyksellisen alhainen.
GP2 Britannian Grand Prix 2005
GP2 Britannian Grand Prix 2005 oli GP2-kauden 2005 kuudes osakilpailu, joka ajettiin 9.–10. heinäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa.
Q (Star Trek)
Q on kaikkivoipainen ja omahyväinen hahmo, joka on vieraileva hahmo "Star Trek" -sarjoissa ja muussa mediassa.
Hahmo esiintyy "Star Trek – uusi sukupolvi", "" ja "" TV-sarjoissa. Hahmoa esittää John de Lancie ja hahmon ensiesiintyminen oli jaksossa "Encounter at Farpoint".
Master of Orion (pelisarja)
Master of Orion on Simtexin kehittämä strategiapelisarja.
Sarjan ensimmäinen peli popularisoi 4X-strategiapelitermin (juontuu englannin kielen sanoista "eXplore, eXpand, eXploit, eXterminate" - tutki, laajene, hyödynnä, tuhoa).
Lauri kilpa-auto
Lauri kilpa-auto () on britannialainen animoitu lasten televisiosarja. Sen on tuottanut Keith Chapman.
Listassa näkyy vain osa hahmoista
Aarno Palotie
Aarno Veikko Palotie (s. ) on professori ja Suomen molekyylilääketieteen instituutin FIMM:in tutkimusjohtaja sekä ryhmänjohtaja Massachusetts General Hospitalissa, Bostonissa ja The Broad Institute of MIT and Harvardin jäsen.
Palotie kirjoitti ylioppilaaksi Lauttasaaren yhteiskoulusta vuonna 1974. Hän valmistui Oulun yliopistosta lääkäriksi (LL) vuonna 1981 ja lääketieteen ja kirurgian tohtoriksi 1983. Hänen väitöskirjansa (1982) aiheena oli "Properties of matrix macromolecules: with special emphasis on collagen stability and cell attachment". Erikoistuminen kliiniseen kemiaan 1988 (Helsingin yliopisto). Hän opiskeli Yhdysvalloissa Rutgersin yliopistossa (Rutgers Medical School) 1978–1979.
Hän oli Helsingin yliopiston molekyyli- ja solubiologian professori 1997–2000, patologian ja ihmisgenetiikan professori Yhdysvalloissa UCLAssa vuodet 1998–2002. Vuodesta 2002 HUS:in ylilääkäri. Hän on ollut vieraileva professori MIT:n ja Harvardin yliopiston Broad-instituutissa Yhdysvaltain Bostonissa vuodesta 2004–2013 (mm. epidemiologista geenitutkimusta yhteistyössä osin suomalaista geeniaineitoa käyttäen), ja vuosina 2007–2013 brittiläisen Wellcome-säätiön Sanger-instituutin johtava tutkija (senior investigator). . Vuonna 2013 hän siirtyi Massachusetts General Hospitalin Psykiatrian klinikkaan ja The Broad Institute of MIT and Harvard:iin.
Vuodesta 2012 lähtien professori Aarno Palotie on ollut Suomalaisen Tiedeakatemian jäsen. Alkuvuonna 2017 hän oli eräs Helsingin yliopiston siteeratuimmista kliinisen lääketieteen tutkijoista.
Luettelo TI-99/4A-peleistä
Tämä on luettelo TI-99/4A-tietokoneelle julkaistuista videopeleistä.
Don Herold
Don Herold (9.7.1889–1.6.1966) oli yhdysvaltalainen kirjailija.
Henry Ward Beecher
Henry Ward Beecher (24. kesäkuuta 1813, Litchfield, Connecticut – 8. maaliskuuta 1857, Brooklyn, New York) oli yhdysvaltalainen kongregationalistinen saarnaaja.
Akalabeth
Akalabeth: World of Doom (lyhyesti Akalabeth) on yksi ensimmäisistä roolipeleistä kotitietokoneille.
Pelin on kehittänyt Richard Garriott Applesoft BASIC:llä ja se on julkaistu vuonna Apple II:lle.
Suomusarvinokka
Suomusarvinokka ("Bycanistes subcylindricus") on sarvinokkien heimoon kuuluva lintulaji. Sitä tavataan seuraavissa maissa: Angola, Burundi, Kamerun, Keski-Afrikan tasavalta, Kongo, Kongon demokraattinen tasavalta, Norsunluurannikko, Päiväntasaajan Guinea, Gabon, Ghana, Guinea-Bissau, Kenia, Liberia, Nigeria, Ruanda, Sierra Leone, Etelä-Sudan, Sudan, Tansania, Togo ja Uganda.
Suomusarvinokka on noin 75 senttiä pitkä ja sillä on mustia ja valkoisia höyheniä. Koiraalla on nokan päällä ontto uloke, joka saa nokan näyttämään suuremmalta. Se käyttää uloketta naaraiden houkuttelemiseen ja muiden koiraiden huomion keräämiseen, mutta se toimii myös kaikukoppana sen äänille.
Suomusarvinokkaa tavataan yleisenä Norsunluurannikolta läntiseen Keniaan ja etelässä Burundiin ja Angolaan. Lajin kannan suuruutta ei ole määritetty, mutta sen arvioidaan olevan paikallisesti kohtalaisen yleinen tai yleinen. Sen elinympäristöä ovat sademetsät, galleriametsät, metsänreunat ja vanhaa puustoa sisältävät puistot.
Suomusarvinokka on yksiavioinen, ja naaras munii kaksi munaa puunkoloon. Naaras jää koloon, kun koiras suojaa pesän muuraamalla sen umpeen. Kun poikaset kuoriutuvat ja alkavat kasvaa, naaras lähtee pesästä ja alkaa etsiä koiraan kanssa ravintoa poikasille. Vanhemmat avaavat pesän poikasten ollessa lentokykyisiä.
Suomusarvinokka käyttää ravinnokseen hedelmiä, etenkin viikunoiden, hyönteisiä ja pieniä matelijoita, varsinkin kameleontteja.
Assassin’s Creed Origins
Assassin’s Creed Origins on Ubisoft Montrealin kehittämä ja Ubisoftin julkaisema toimintaseikkailupeli. Peli on jatkoa vuoden 2015 videopelille "Assassin’s Creed Syndicate" ja se on "Assassin’s Creed" -pelisarjan kymmenes osa. Se julkaistiin maailmanlaajuisesti Microsoft Windowsille, PlayStation 4:lle ja Xbox Onelle 27. lokakuuta 2017.
"Assassin’s Creed Origins" sijoittuu muinaiseen Egyptiin Ptolemaiosten hallitsijasuvun valtakauden loppukauteen (49–47 eaa.) ja kertoo oikeiden tapahtumien fiktiivisen salaisen historian. Tarina kertoo egyptiläisestä nimeltä Bayek ja "Assassin’s Creed" -pelisarjan assassiinien vuosisatojen ajan kestäneen taistelun alkuperästä.
"Assassin’s Creed Originsin" seuraaja on antiikin Kreikan klassiseen kauteen sijoittuva "Assassin’s Creed Odyssey", joka julkaistiin 5. lokakuuta 2018.
"Assassins Creed Origin’sissa" palataan nimensä mukaisesti ("origin" = syntyperä) assassiiniveljeskunnan juurille muinaiseen Egyptiin. Pelin päähahmo, viimeinen "Medjay" (suojelija) Bayek vastustaa Egyptin pahuutta ja vääryyttä.
Egyptin suojelijoista Bayek on viimeinen ja sen takia hänen täytyy tehdä asialle jotain. Seikkailunsa aikana Bayekin täytyy pelastaa kyläläisiä, tutkia paikkoja ja salamurhata vihollisia. Pelissä nähdään myös Bayekin kehittelemä ensimmäinen versio pelisarjan kaikista osista tuttu ranteesta avautuva salamurhaveitsi.
"Assassins Creed Origin’sissa" on suuri avoin maailma. Siellä liikkuminen tapahtuu joko kamelin tai hevosen selässä tai kyläläisiltä tai vihollisilta anastetulla hevoskärryllä.
Pelissä kolikoilla voi ostaa uusia aseita, jousipyssyjä, nuolia, kilpiä ja asuja. Uusia tasoja saavuttaessa saa "ability"-pisteitä, joilla voidaan lunastaa erilaisia kykyjä.
Pelissä on myös "crafting"-ominaisuus. Omaa kestävyyttään voi parantaa tekemällä esimerkiksi rintakehäsuojan. Materiaalit varastetaan vihollisten tavarakuljetuksista ja esimerkiksi nahkaa ja turkkeja saadaan tapetuilta eläimiltä.
Muista pelisarjan osista eroava ominaisuus on lintu nimeltään Senu. Linnun perspektiivistä voi katsoa lähipiiriä, esimerkiksi missä on vihollisia tai resurssikuljetuksia. Myös tehtävät eli "questit" näkyvät Senulle.
Peli julkaistiin 27. lokakuuta 2017 PlayStation 4, Windows ja Xbox One -alustoille.
IGN ja Gamereactor antoivat "Assassin’s Creed Originsille" arvosanaksi 9/10 arvosteluissaan.
Wilhelm Schepmann
Wilhelm Schepmann (s. 17. kesäkuuta 1894 Bark - 26. heinäkuuta 1970 Gifhorn) oli saksalainen Natsi-Saksan Sturmabteilungin (SA) kenraali ja sen viimeinen "Stabschef".
Schepmann syntyi Barkissa lähellä Hattingeniä, Ruhrin alueella. Hän valmistui opettajaseminaarista ja työskenteli opettajana Hattingenissä. Ensimmäisessä maailmansodassa Schepmann palveli jalkaväkiupseerina. Sodan jälkeen Schepmann liittyi NSDAP:hen vuonna 1922. Hän organisoi SA:n toimintaa Ruhrin alueella yhdessä Viktor Lutzen kanssa. Heinäkuusta 1934 hän oli "SA-Gruppe Sachsenin" johtaja. Hiukan tämän jälkeen hänestä tuli Dortmundin poliisipäällikkö ja vuonna 1936 Dresdenin "Regierungspräsident" (hallituksen päämies). Schepmann oli myös edustajana Preussin maapäivillä ja Saksan valtiopäivillä. Viktor Lutzen kuoltua Schepmannista tuli SA:n Stabschef. Sodan päätyttyä Schepmann piileskeli Gifhornin sairaalassa varastopäällikkönä kunnes Britannian tiedustelupalvelu pidätti hänen vuoden 1949 lopussa ja luovutti hänet saksalaisviranomaisille.
Pensykuroni
Pensykuroni (CHNClO) on ureajohdannaisiin kuuluva orgaaninen yhdiste. Yhdistettä voidaan käyttää maataloudessa fungisidinä.
Huoneenlämpötilassa pensykuroni on valkoista kiteistä ainetta. Yhdiste on käytännöllisesti katsoen veteen liukenematonta. Pensykuroni liukenee hieman heksaaniin ja hyvin muun muassa asetoniin, etyyliasetaattiin ja dikloorimetaaniin. Pensykuroni on selektiivinen fungisidi ja vaikuttaa erityisesti "Rhizoctonia solani"- lajiin ja "Pelliculania"-suvun lajeihin. Nämä sienet aiheuttavat muun muassa perunaseittiä perunoille ja ruskoläikkää, seittimätää ja juurilahoa muille kasveille. Pensykuronin tarkka vaikutusmekanismi ei ole tiedossa, mutta se todennäköisesti tuhoaa sienten mikrotubuluksia.
Pensykuronia valmistetaan fenyyli-isosyanaatin ja N-(4-klooribentsyyli)syklopentyyliamiinin välisellä reaktiolla. N-(4-klooribentsyyli)syklopentyyliamiini tuotetaan p-klooribentsyylikloridin ja syklopentyyliamiinin välisellä reaktiolla. Pensykuronia käytetään fungisidina muun muassa perunan, riisin, puuvillan ja koristekasvien viljelyssä. Yhdiste levitetään jauheena tai sillä voidaan käsitellä siemeniä. Pensykuroni on hyväksytty käytettäväksi muun muassa Euroopan Unionin alueella.
Amorphis (single)
Amorphis on suomalaisen Amorphiksen ensimmäinen single. Se julkaistiin vuonna 1991 levymerkillä Relapse Records.
Divinity / Northern Lights
Divinity / Northern Lights on suomalaisen Amorphiksen toinen single. Se julkaistiin vuonna 1999 levymerkillä Spinefarm Records.
Kappale ylsi Suomen virallisen listan kolmannelle sijalle.
Hanna Tuuri
Hanna Tuuri (s. 1970) on suomalainen kirjailija ja Steinerkoulun opettaja.Tuuri asuu puolisonsa kanssa Irlannissa. Hänen tuotantonsa koostuu kolmesta kertomuskokoelmasta sekä kahdesta romaanista, jotka kaikki sijoittuvat Irlantiin. Hanna Tuurin isä on kirjailija Antti Tuuri.
Alone (kappale)
Alone on suomalaisen Amorphiksen kolmas single. Se julkaistiin vuonna 2001 levymerkillä Spinefarm Records.
Kappale ylsi Suomen virallisen listan ensimmäiselle sijalle.
Day of Your Beliefs
Day of Your Beliefs on suomalaisen Amorphiksen neljäs single. Se julkaistiin vuonna 2003 levymerkillä Virgin Records.
Kappale ylsi Suomen virallisen listan kolmannelle sijalle.
GP2 Saksan Grand Prix 2005
GP2 Saksan Grand Prix 2005 oli GP2-kauden 2005 seitsemäs osakilpailu, joka ajettiin 23.–24. heinäkuuta Hockenheimringin moottoriradalla Saksassa. Kilpailu ajettiin Formula 1:sten Saksan GP:n ohessa.
Evil Inside
Evil Inside on suomalaisen Amorphiksen viides single. Se julkaistiin vuonna 2003 levymerkillä Virgin Records.
Kappale ylsi Suomen virallisen listan sijalle 20.
House of Sleep
House of Sleep on suomalaisen Amorphiksen kuudes single. Se julkaistiin vuonna 2006 levymerkillä Nuclear Blast Records.
Kappale ylsi Suomen virallisen listan ensimmäiselle sijalle.
Michael Angelis
Michael Angelis (s. 18. tammikuuta 1952) on brittiläinen näyttelijä. Hänellä on ollut lukuisia rooleja tv-sarjoissa. Hänen veljensä on näyttelijä Paul Angelis.
GP2 Unkarin Grand Prix 2005
GP2 Unkarin Grand Prix 2005 oli GP2-kauden 2005 kahdeksas osakilpailu, joka ajettiin 30.–31. heinäkuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa.